Diari Oficial de la Generalitat Valenciana


Sumari del DOGV 3819, del 22-08-2000 (2000/6329)

ACORD de 20 de juny de 2000, de la Comissió Territorial d'Urbanisme de València, que fa referència al Pla de Reforma Interior (PRI) de millora de l'illa de cases 121 d'Alberic.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3819

Data del DOGV
:   22-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6329


Data del document
:   20-06-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alberic
    * pla d'urbanisme

ACORD de 20 de juny de 2000, de la Comissió Territorial d'Urbanisme de València, que fa referència al Pla de Reforma Interior (PRI) de millora de l'illa de cases 121 d'Alberic. [2000/X6329]
  
Vist l'expedient tramés per l'Ajuntament d'Alberic que fa referència al Pla de Reforma Interior (PRI) de millora de l'illa de cases 121 i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament, en la sessió del dia 17 de maig de 1999. Després del pertinent període d'exposició pública, en el qual es van presentar diverses al·legacions, el mateix òrgan el va aprovar en les sessions de 13 de setembre de 1999 i 24 de gener de 2000.
  
Segon. El projecte consta de memòria i plànols d'informació i d'ordenació.
  
Tercer. La modificació afecta una illa de sòl urbà que inclou una antiga caserna de la Guàrdia Civil i es tramita a iniciativa de la mercantil de referència, que ha presentat un programa per al desenvolupament de l'actuació aïllada - relatiu a una de les parcel·les d'aquesta?, juntament amb un PRI de caràcter modificatiu.
  
L'objecte del PRI és la redistribució del volum edificable atribuït a l'illa, plantejant en l'interior un espai d'accés públic de nova creació i modificant el nombre de plantes atribuïdes pel planejament (IV i VI plantes), a fi d'homogeneïtzar amb una altura de VIII plantes el front a l'avinguda de la Glorieta, assumint l'altura de l'edifici en situació de fora d'ordenació construït en la cruïlla d'aqueixa avinguda i la dels Reis Catòlics, i a partir d'aqueix front establir diferents volums edificatoris amb altures que oscil·len des d'I a VIII plantes.
  
Quart. Alberic té un Pla General aprovat definitivament per la Comissió Territorial d'Urbanisme. el 27 de setembre de 1990.
  
Cinqué. La Comissió Territorial d'Urbanisme, en la sessió de 9 de maig de 2000, va adoptar l'acord de suspendre l'aprovació definitiva de l'expedient de referència, fins que no s'acreditara la millora que comportava la reordenació pretesa davant de la prevista en el planejament general i es justificara la seua coherència amb l'entorn.
  
Sisé. A fi de complir les justificacions requerides per la Comissió Territorial d'Urbanisme esmentades, l'Ajuntament va trametre, amb data 29 de maig de 2000, un annex al pla de reforma interior proposat, que conté determinades justificacions en relació amb la millora que comporta la reordenació pretesa i la seua sintonia amb els voltants.
  
Fonaments de dret
  
Primer. A la vista de l'annex al pla de reforma interior presentat per l'Ajuntament d'Alberic, la Comissió Territorial d'Urbanisme considera que la modificació de l'ordenació proposada s'emmarca en el nivell de determinacions d'ordenació de caràcter detallat, de competència municipal i que finalment ha sigut aprovada per l'Ajuntament interessat, tot això, sense perjudici de valorar la falta d'idoneïtat de la solució urbanística concreta i l'escassa funcionalitat del nou espai públic que es genera.
  
Segon. El projecte justifica que la modificació no incrementa l'aprofitament lucratiu privat i no és d'aplicació, per tant, els articles 55.3 i 19 de la LRAU.
  
El document parteix en aquesta justificació de l'edificabilitat atribuïda a l'illa en l'annex 3 de les Normes ?que no consideren profunditats edificables màximes- i que d'acord amb les tipologies admissibles en aquesta zona de nucli contemporani no podria materialitzar-se.
  
Sobre això, cal al·ludir el contingut d'alguna de les al·legacions que respecte de l'expedient s'han presentat en el Registre d'aquesta Comissió Territorial d'Urbanisme posteriorment a la sessió de 29 d'octubre de 1999, relatiu a l'existència d'errors en l'esmentat annex i, en particular, la concreció en l'illa de cases 121 d'una reserva dotacional per a centre cultural de 2.508 m² de superfície.
  
En relació amb aquesta qüestió, de la documentació tramesa per l'administració municipal amb data 7 d'abril de 2000 € al·legacions i informe tècnic que, d'altra banda, consten en l'expedient administratiu del Pla General d'Alberic que hi ha en els arxius d'aquesta Comissió?, pot deduir-se que el Pla General contenia una previsió inicial d'ordenació de l'illa 121, per mitjà d'una edificació d'ús públic en un entorn enjardinat.
  
L'al·legació municipal cita textualment ... que ateses les possibilitats actuals d'aquest ajuntament de no poder executar l'edifici inicialment previst, és opinió d'aquesta corporació que es qualifique la totalitat de l'illa de solar edificable..., i en resposta a aquesta, l'equip redactor manifesta en l'informe pertinent no observar inconvenients ... per a la qualificació de l'illa com a edificable en tota l'extensió...
  
A la vista d'aquesta documentació, pot considerar-se que la inclusió d'un centre cultural en l'illa afectada en l'annex 3 del Pla obeeix a un error, tenint en compte, si no hi ha un altre remei, que els plànols del planejament vigent relatius a usos detallats en el sòl urbà, qualifiquen l'illa íntegrament amb l'ús d'habitatge.
  
Tercer. Respecte a la tramitació de l'expedient, si bé la LRAU estableix, de forma general, que no és preceptiu reiterar el tràmit d'informació pública encara que s'introduesquen modificacions substancials en el projecte, s'ha de notificar l'aprovació municipal als interessats personats en les actuacions i a aquells que pogueren resultar afectats en els seus drets subjectius per les modificacions introduïdes (article 158 1.A del RPCV).
  
En relació amb aquesta qüestió, amb data 27 d'abril de 2000, l'Ajuntament va trametre una còpia de les notificacions de l'aprovació municipal de l'instrument de planejament als interessats ?personats o no- per l'actuació, i quedava acreditada que la tramitació administrativa de l'expedient s'ajusta al que estableix la legislació urbanística aplicable.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de 20 de juny de 2000, va adoptar l'acord següent:
  
Aprovar definitivament el pla de reforma interior de millora de l'illa de cases 121 d'Alberic.
  
Contra aquesta resolució, que no exhaureix la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 20 de juny de 2000.- El secretari de la Comissió Territorial d'Urbanisme: José Manuel Palau Navarro.
  
València, 17 de juliol de 2000.- El secretari general: Gaspar Peral Ribelles.